9.3.2023.
LV
Eiropas Savienības Oficiālais Vēstnesis
L 71/11
KOMISIJAS ĪSTENOŠANAS REGULA (ES) 2023/514 (2023. gada 8. marts), ar ko attiecībā uz ļoti rafinētiem produktiem groza Īstenošanas regulā (ES) 2021/405 noteiktu to trešo valstu sarakstu, kurām ir apstiprināts kontroles plāns, un Moldovu iekļauj to trešo valstu sarakstā, no kurām Savienībā atļauts ievest tādu olu sūtījumus, ko paredzēts laist tirgū kā A klases olas (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr.
1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 127. panta 2. punktu,
tā kā:
(1)
Komisijas Deleģētā regula (ES) 2022/2292 (2) papildina Regulu (ES) 2017/625, un tās mērķis ir nodrošināt, ka produktīvo dzīvnieku un noteiktu lietošanai pārtikā paredzētu preču sūtījumi no trešām valstīm vai to reģioniem atbilst konkrētām Savienības pārtikas nekaitīguma prasībām vai prasībām, kas atzītas par vismaz līdzvērtīgām tām.
Konkrētāk, minētā regula identificē dzīvniekus un lietošanai pārtikā paredzētas preces, uz kuriem attiecas prasība, ka tiem jābūt no tādas trešās valsts vai tās reģiona, kas norādīts Regulas (ES) 2017/625 126. panta 2. punkta a) apakšpunktā minētajā sarakstā.
(2)
Deleģētās regulas (ES) 2022/2292 7. pants noteic, ka konkrētus produktīvo dzīvnieku, dzīvnieku izcelsmes produktu un salikto produktu sūtījumus Savienībā ieved tikai no tādas trešās valsts, kas iekļauta to trešo valstu sarakstā, no kurām atļauts Savienībā ievest šādus lietošanai pārtikā paredzētus sūtījumus.
(3)
Komisijas Īstenošanas regulā (ES) 2021/405 (3) sniegts tādu trešo valstu vai to reģionu saraksts, no kuriem atļauts Savienībā ievest lietošanai pārtikā paredzētu, noteiktu ļoti rafinētu produktu sūtījumus.
(1) OV L 95, 7.4.2017., 1. lpp. (2) Komisijas Deleģētā regula (ES) 2022/2292 (2022. gada 6. septembris), ar ko attiecībā uz prasībām par produktīvo dzīvnieku un noteiktu lietošanai pārtikā paredzētu preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 304, 24.11.2022., 1. lpp.).
(3) Komisijas Īstenošanas regula (ES) 2021/405 (2021. gada 24. marts), ar ko nosaka tādu trešo valstu vai to reģionu sarakstus, no kurām saskaņā ar Eiropas Parlamenta un Padomes (ES) 2017/625 atļauts Savienībā ievest noteiktus dzīvniekus un preces, kuri paredzēti lietošanai pārtikā (OV L 114, 31.3.2021., 118. lpp.).